व्हाट्स एप पर करें शिकायत, पर्यवेक्षक के कमरे में दो से ज्यादा नकल मिली तो कार्रवाई
सातमार्च से प्रारंभ होने वाली बोर्ड की वार्षिक परीक्षाओं के नकल-विहीन संचालन, परीक्षा प्रणाली को पारदर्शी, विश्वसनीय बनाने के लिए बोर्ड ने सभी अधिकारी एवं कर्मचारियों को मुस्तैद रहने के निर्देश दिए हैं। हरियाणा को नकल मुक्त प्रदेश बनाने की तैयारी के मद्देनजर बोर्ड सचिव ने व्हाट्सएप नंबर भी जारी किया। बोर्ड सचिव अनिल नागर ने कहा कि प्रदेश के किसी भी परीक्षा केंद्र पर नकल हस्तक्षेप या किसी केंद्र अधीक्षक या सुपरवाइजर की ड्यूटी में कोताही अनुशासनहीनता पाई जाती है तो तुरंत कंट्रोल रूम पर संपर्क करें या तुरंत प्रभाव से व्हाट्सएप नं. 8571867627 पर भेज सकते हैं। बोर्ड के उप-सचिव, उप-निदेशक, सहायक सचिव, अधीक्षक सभी ग्रुप बनाकर व्हाट्सएप से जुड़े रहेंगे। वहीं हरियाणा विद्यालय शिक्षा बोर्ड के अध्यक्ष डॉ. जगबीर सिंह ने बताया कि नकल अन्य अनुचित साधनों का प्रयोग करने वाले परीक्षार्थियों के विरुद्ध बिना पक्षपात निष्पक्ष रूप से यूएमसी दर्ज करें तथा यूएमसी के नियमों की पालना सभी उड़नदस्ते परीक्षा केंद्रों की प्रभावी जांच करें तथा विभिन्न जगहों जैसे कमरों, वॉशरूम, बाउंड्री वॉल आदि का निरीक्षण करें ताकि छुपाई गई अनुचित सामग्री का पता चल सके। परीक्षा के दौरान जिस पर्यवेक्षक के कक्ष में 2 या इससे अधिक पर्ची मिलती हैं तो उसके विरुद्ध अनुशासनात्मक कार्रवाई की जाएगी।
{बोर्ड सचिव ने नकल विहीन परीक्षा कराने के लिए दिए निर्देश
{पर्यवेक्षक कमरों, वॉशरूम, बाउंड्री वॉल पर भी रखें नजर
{लापरवाही पर व्हाट्सएप नं. 8571867627 पर भेजें शिकायत
hin_Deva hin_Deva hin_Deva hin_Deva hin_Deva